Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Amapinda 21:1-31
21 Umutima wa mfumu waba nge milonga ya menshi mu minwe ya kwa Yehova.+ Aulosha konse uko alefwaya.+2 Imibele yonse iya muntu yalilungama mu menso yakwe,+ lelo uuceeceeta imitima ni Yehova.+3 Ukucita ifyalungama no kuba no mulinganya e fyo Yehova atemwa ukucila ilambo.+4 Amenso ya cilumba no mutima+ uuitutumuna ni nyali ya babifi, kabili fyonse fi lubembu.+5 Amapange ya wacincila yamulenga ukubomba bwino,+ lelo onse uususwa ukucita ifintu alola ku kubulwa.+6 Ukunonka ifyuma mu bucenjeshi kwaba ngo mwela,+ kabili kutungulula ku mfwa.+7 Ukusampa ifyuma ukwa babifi kukabaletelela,+ pantu tabafwaya ukucita ifyalungama.+8 Inshila ya babifi yalinyongana;+ lelo uwasanguluka, imicitile yakwe yalilungama.+9 Cawama ukwikala pa koona pa mutenge+ ukucila ukwikala ing’anda imo ine no mukashi wa lubuli.+10 Umutima wa mubifi ufwaisha ukucita ifyabipa;+ mu menso yakwe talangulukila umunankwe nangu panono.+11 Uupumya nga bamulipilisha, imbulwa mano ilasambililako;+ lelo uwa mano nga afundwa, alalundako ukwishiba.+12 Uwalungama alabebeta ing’anda ya mubifi,+ awisha ababifi pa kuti bacule.+13 Onse uushumfwa ku kuilishanya kwa mulanda,+ na o akabilikisha no kumwasuka iyo.+14 Ica bupe ca kupeela mu bumfisolo cinasha ubukali;+ ne fisakanwa lya mu ca kufwala ca pa cifuba+ linasha icipyu.15 Umulungami alasekelela ukucita icalungama,+ lelo ifyabipa fikaponena incitatubi ku ntanshi.+16 Umuntu uufuma mu nshila ya mano,+ akatuusha mu lukuta lwa bafwa.+17 Uwatemwa umusamwe akabulwa;+ uwatemwa umwangashi na mafuta takanonke ifyuma.+18 Umubifi e ca kulubwilako umulungami;+ kabili incenjeshi ipyana apaali umulungami.+19 Cawama ukwikala mu matololo ukucila ukwikala no mukashi wa lubuli uufiisha ku mutima.+20 Mu bwikalo bwa wa mano mwaba icuma icisuma na mafuta,+ lelo uwatumpa akafyonaula.+21 Uukonkelela ubulungami+ ne cikuuku akasanga umweo, ubulungami no bukata.+22 Uwa mano nanina ilinga lya musumba wa mpalume, pa kuti awishe icakosa ico batetekelamo.+23 Uulama akanwa kakwe no lulimi lwakwe acingilila umweo wakwe ku bulanda.+24 Umuntu uukalipa cilumba cilumba aketwa uwa cilumba, uwa mataki kabili uuyumfwa.+25 Ico umunang’ani afwaisha e cikamwipaya, pantu iminwe yakwe taifwaya kubomba.+26 Akasuba konse afuluka fye ifyo afwaisha, lelo umulungami alapeela kabili tatana nangu cimo.+27 Ilambo lya babifi ca bunani.+ Pali bufi nga lyapeelwa no muntu uwailekelesha.+28 Inte ya bufi ikafwa,+ nomba uumfwa ena akekala umuyayaya.+29 Umubifi alipama,+ lelo umulungami alalungika imibele yakwe.+30 Takwaba amano, nangu kwishiba, nangu kupanda amano ifyacila amano ya kwa Yehova.+31 Kabalwe bamupekanishisha ubushiku bwa nkondo,+ lelo uupususha ni Yehova.+
bem_Latn kam_Latn bem_Latn bem_Latn bem_Latn kam_Latn bem_Latn bem_Latn